Ehdotus Euroopan parlamentin ja neuvoston direktiivi moottoriajoneuvojen ja niiden perävaunujen lakisääteisistä kilvistä ja merkinnöistä sekä niiden sijainnista ja kiinnitysmenetelmästä (Kodifioitu toisinto) /* KOM/2007/0344 lopull. - COD 2007/0119 */





[pic] | EUROOPAN YHTEISÖJEN KOMISSIO | Bryssel 21.6.2007 KOM(2007) 344 lopullinen 2007/0119 (COD) Ehdotus EUROOPAN PARLAMENTIN JA NEUVOSTON DIREKTIIVI moottoriajoneuvojen ja niiden perävaunujen lakisääteisistä kilvistä ja merkinnöistä sekä niiden sijainnista ja kiinnitysmenetelmästä (Kodifioitu toisinto) (komission esittämä) PERUSTELUT 1. Komissio pitää Kansalaisten Eurooppa -hankkeen kannalta tärkeänä yhteisön lainsäädännön yksinkertaistamista ja selkeyttämistä, jotta siitä saataisiin yksiselitteisempää ja luettavampaa tavallisille kansalaisille. Kansalaiset saisivat näin uusia mahdollisuuksia ja tilaisuuksia käyttää lainsäädännön heille tarjoamia erityisiä oikeuksia. Tätä tavoitetta ei voida saavuttaa niin kauan kuin useita kertoja ja usein huomattavilta osin muutettuja säännöksiä ei ole koottu yhteen, vaan niitä on etsittävä sekä alkuperäisestä säädöksestä että siihen myöhemmin tehdyistä muutoksista. Voimassa olevien säännösten selvittämiseksi on sen vuoksi tutkittava ja vertailtava suuri määrä säädöksiä. Useita kertoja muutetut säädökset on tästä syystä kodifioitava, jotta yhteisön oikeus olisi selkeää ja luettavaa. 2. Tämän vuoksi komissio on 1 päivänä huhtikuuta 1987 tekemällään päätöksellä[1] antanut henkilöstölleen ohjeet toteuttaa säädösten kodifiointi viimeistään sen jälkeen, kun niitä on muutettu kymmenen kertaa. Komissio on lisäksi korostanut, että tämä on vähimmäissääntö, sillä yhteisön oikeuden selkeyden ja ymmärrettävyyden edistämiseksi yksiköiden olisi pyrittävä kodifioimaan niiden vastuulla olevat tekstit mahdollisimman lyhyin väliajoin. 3. Tämä vahvistettiin Eurooppa-neuvoston puheenjohtajan Edinburghin huippukokouksessa joulukuussa 1992 esittämissä päätelmissä[2], joissa korostettiin kodifioinnin merkitystä, koska sillä taataan oikeusvarmuus tiettynä ajankohtana tiettyyn kysymykseen sovellettavasta lainsäädännöstä. Kodifiointi on toteutettava noudattaen kokonaisuudessaan yhteisön tavanomaista lainsäädäntömenettelyä. Koska kodifioinnissa ei saa muuttaa kodifioitavien säädösten asiasisältöä, Euroopan parlamentti, neuvosto ja komissio ovat sopineet 20 päivänä joulukuuta 1994 tehdyllä toimielinten välisellä sopimuksella nopeutetusta käsittelymenettelystä, jonka mukaisesti kodifioidut säädökset voidaan antaa nopeasti. 4. Tällä ehdotuksella on tarkoitus kodifioida moottoriajoneuvojen ja niiden perävaunujen lakisääteisiä kilpiä ja merkintöjä sekä niiden sijaintia ja kiinnitysmenetelmää koskevan jäsenvaltioiden lainsäädännön lähentämisestä 18 päivänä joulukuuta 1975 annettu Euroopan parlamentin ja neuvoston direktiivi 76/114/ETY[3]. Uudella direktiivillä korvataan siihen sisällytetyt säädökset[4]. Kodifioitavien säädösten asiasisältöä ei ole muutettu tässä ehdotuksessa, vaan niihin on yhdistettäessä tehty ainoastaan kodifioinnin edellyttämät muodolliset muutokset. 5. Kodifiointiehdotus on laadittu kaikilla virallisilla kielillä direktiivin 76/114/ETY ja sen muuttamisesta annettujen säädösten alustavan koonnelman pohjalta. Koonnelman on laatinut Euroopan yhteisöjen virallisten julkaisujen toimisto tietojenkäsittelyjärjestelmää käyttäen. Siltä osin kuin artikloja on numeroitu uudelleen, vanhojen ja uusien numeroiden vastaavuus esitetään kodifioidun direktiivin liitteessä III. 76/114/ETY (mukautettu) 2007/0119 (COD) Ehdotus EUROOPAN PARLAMENTIN JA NEUVOSTON DIREKTIIVI moottoriajoneuvojen ja niiden perävaunujen lakisääteisistä kilvistä ja merkinnöistä sekä niiden sijainnista ja kiinnitysmenetelmästä (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen, ottavat huomioon Euroopan talous- ja sosiaalikomitean lausunnon[5], noudattavat perustamissopimuksen 251 artiklassa määrättyä menettelyä[6], sekä katsovat seuraavaa: (mukautettu) 1. Moottoriajoneuvojen ja niiden perävaunujen lakisääteisiä kilpiä ja merkintöjä sekä niiden sijaintia ja kiinnitysmenetelmää koskevan jäsenvaltioiden lainsäädännön lähentämisestä 18 päivänä joulukuuta 1975 annettua neuvoston direktiiviä 76/114/ETY[7] on muutettu useita kertoja ja huomattavilta osilta[8]. Sen vuoksi olisi selkeyden ja järkeistämisen takia kodifioitava mainittu direktiivi. 76/114/ETY johdanto-osan 2 kohta (mukautettu) 2. Direktiivi 76/114/ETY on yksi [moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY[9]] säädettyyn EY-tyyppihyväksyntäjärjestelmään kuuluvista erityisdirektiiveistä ja siinä vahvistetaan lakisääteisiä kilpiä ja merkintöjä sekä niiden sijaintia ja kiinnitysmenetelmää koskevat tekniset vaatimukset. Näiden teknisten vaatimusten tarkoituksena on jäsenvaltioiden lainsäädännön lähentäminen siten, että direktiivissä [70/156/ETY] säädettyä EY-tyyppihyväksyntämenettelyä voitaisiin soveltaa kaikkiin ajoneuvotyyppeihin. Sen vuoksi direktiivin [70/156/ETY] ajoneuvojärjestelmiä, osia ja erillisiä teknisiä yksiköitä koskevia säännöksiä sovelletaan tähän direktiiviin. 76/114/ETY johdanto-osan 3 kohta (mukautettu) 3. Tämän EY-tyyppihyväksyntämenettelyn olisi johdettava siihen, että jäsenvaltiot tunnustavat vastavuoroisesti tarkastukset, jotka kukin jäsenvaltio on tehnyt yhteisiä vaatimuksia noudattaen. 4. Tämä direktiivi ei vaikuta liitteessä II olevassa B osassa mainittuihin jäsenvaltioita velvoittaviin määräaikoihin, joiden kuluessa jäsenvaltioiden on saatettava direktiivit osaksi kansallista lainsäädäntöä ja sovellettava niitä, 76/114/ETY OVAT ANTANEET TÄMÄN DIREKTIIVIN: 1 artikla Tässä direktiivissä ’ajoneuvolla’ tarkoitetaan kaikkia tieliikenteeseen tarkoitettuja, vähintään nelipyöräisiä korilla varustettuja tai ilman sitä olevia, moottoriajoneuvoja, joiden suurin rakenteellinen nopeus on yli 25 km/h, ja niiden perävaunuja, lukuun ottamatta kiskoilla kulkevia ajoneuvoja, maa- ja metsätaloustraktoreita ja -koneita sekä moottorityökoneita. 76/114/ETY (mukautettu) 2 artikla Jäsenvaltio ei saa evätä ajoneuvolta EY-tyyppihyväksyntää tai kansallista tyyppihyväksyntää lakisääteisiin kilpiin ja merkintöihin, niiden sijaintiin ja kiinnitysmenetelmään liittyvistä syistä, jos kyseiset kilvet, niiden merkinnät, sijainti ja kiinnitysmenetelmä täyttävät liitteessä I esitetyt vaatimukset. 3 artikla Jäsenvaltio ei saa evätä tai kieltää ajoneuvon myyntiä, rekisteröintiä , käyttöönottoa tai käyttöä lakisääteisiin kilpiin ja merkintöihin, niiden sijaintiin ja kiinnitysmenetelmään liittyvistä syistä, jos kyseiset kilvet, merkinnät, sijainti ja kiinnitysmenetelmä vastaavat liitteen I vaatimuksia. 4 artikla Tarvittavat muutokset tämän direktiivin liitteessä I olevien vaatimusten mukauttamiseksi tekniikan kehitykseen annetaan [direktiivin 70/156/ETY 13 artiklan 3 kohdassa] tarkoitettua menettelyä noudattaen. 5 artikla Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 6 artikla Kumotaan direktiivi 76/114/ETY, sellaisena kuin se on muutettuna liitteessä II olevassa A osassa mainituilla säädöksillä, sanotun kuitenkaan rajoittamatta jäsenvaltioita velvoittavia liitteessä II olevassa B osassa asetettuja määräaikoja, joiden kuluessa niiden on saatettava mainitut direktiivit osaksi kansallista lainsäädäntöä ja sovellettava niitä. Viittauksia kumottuun direktiiviin pidetään viittauksina tähän direktiiviin liitteessä III olevan vastaavuustaulukon mukaisesti. 7 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan […] päivästä […]kuuta […]. 76/114/ETY 6 artikla 8 artikla Tämä direktiivi on osoitettu kaikille jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja 76/114/ETY LIITE I 1. YLEISTÄ 76/114/ETY (mukautettu) Kaikki ajoneuvot on varustettava kilvellä ja merkinnöillä kuten jäljempänä esitetään. Valmistajan tai tämän edustajan on kiinnitettävä kilpi ja merkinnät. 76/114/ETY 78/507/ETY 1 artikla ja liite 2. VALMISTAJAN KILPI 2.1 Lisäyksessä esitetyn mallin mukainen valmistajan kilpi on lujasti kiinnitettävä selvästi näkyvään ja helposti luoksepäästävään paikkaan ajoneuvon sellaiseen osaan, jota ei vaihdeta ajoneuvon käytön aikana. Siihen on merkittävä selvästi ja pysyvästi seuraavat tiedot luetellussa järjestyksessä: 2.1.1 Valmistajan nimi. 2.1.2 EY-tyyppihyväksyntänumeroè1 [10] . 76/114/ETY (mukautettu) 1985 liittymisasiakirjan 26 artikla ja liite I, s. 213 87/354/ETY 1 artikla ja liitteessä oleva 6 kohta 1994 liittymisasiakirjan 29 artikla ja liite I, s. 202 2003 liittymisasiakirjan 20 artikla ja liitteessä II oleva 1(A)(14) kohta, s. 57 2006/96/EY 1 artikla ja liitteessä oleva 13 kohta Tässä numerossa on kirjain ”e”, jota seuraa järjestyksessä EY-tyyppihyväksynnän antaneen valtion tunnusnumero tai -kirjaimet (1 Saksa, 2 Ranska, 3 Italia, 4 Alankomaat, 5 Ruotsi, 6 Belgia, 7 Unkari, 8 T š ekin tasavalta, 9 Espanja, 11 Yhdistynyt kuningaskunta, 12 Itävalta, 13 Luxemburg, 17 Suomi, 18 Tanska, 19 Romania, 20 Puola, 21 Portugali, 23 Kreikka, 24 Irlanti, 26 Slovenia, 27 Slovakia, 29 Viro, 32 Latvia, 34 Bulgaria 36 Liettua, 49 Kypros, 50 Malta ) ja ajoneuvotyypin tyyppihyväksyntätodistuksen numeroa vastaava tyyppihyväksyntänumero. Pienen ”e”-kirjaimen ja EY-tyyppihyväksynnän antaneen valtion tunnusnumeron väliin on merkittävä tähti, samoin kuin tunnusnumeron ja tyyppihyväksyntänumeron väliin. 76/114/ETY (mukautettu) 78/507/ETY 1 artikla ja liite 2.1.3 Ajoneuvon valmistenumero. 2.1.4 Ajoneuvon suurin sallittu massa kuormattuna. 2.1.5 Ajoneuvoyhdistelmän suurin sallittu massa kuormattuna, jos ajoneuvoa käytetään vetoajoneuvona. 2.1.6 Jokaisen akselin suurin tiellä sallittu akselimassa , lueteltuna ajoneuvon etupäästä takaosaan. 2.1.7 Puoliperävaunussa suurin vetotapille sallittu massa . 2.1.8 Jäsenvaltio voi vaatia, että kaikkien sen alueella käyttöön otettujen ajoneuvojen kilpiin on merkittävä kansallisen lainsäädännön edellyttämät suurimmat sallitut massat . Jos teknisesti sallittu massa ylittää suurimman sallitun massan , kyseinen jäsenvaltio voi vaatia myös teknisesti sallitun massan merkitsemistä kilpeen. Massa on merkittävä kahteen sarakkeeseen: suurin sallittu massa vasempaan ja teknisesti sallittu massa oikeaan. 2.2 Valmistaja voi merkitä lisätietoja vahvistettujen merkintöjen alle tai sivuille kuitenkin niin, että tällainen merkintä jää ulkopuolelle selvästi merkitystä suorakulmiosta, joka saa sisältää ainoastaan 2.1.1—2.1.8 kohdassa vahvistetut merkinnät (ks. tämän liitteen lisäys). 3. AJONEUVON VALMISTENUMERO Ajoneuvon valmistenumero on valmistajan jokaiselle ajoneuvolle erikseen antama merkkiyhdistelmä. Sen tarkoituksena on varmistaa, että jokainen ajoneuvo voidaan selvästi tunnistaa 30 vuoden ajan valmistajan välityksellä tarvitsematta turvautua muihin tietoihin. Ajoneuvon valmistenumeron on täytettävä seuraavat vaatimukset: 78/507/ETY 1 artikla ja liite 3.1 Valmistenumero on merkittävä valmistajan kilpeen sekä lisäksi alustaan, runkoon tai muuhun vastaavaan rakenteeseen. 3.1.1 Sen on oltava kolmiosainen: 3.1.1.1 Ensimmäisessä osassa on oltava valmistajalle annettu koodi, jonka perusteella valmistaja voidaan tunnistaa. Sen valtion toimivaltaisten viranomaisten, jossa valmistajalla on pääasiallinen toimipaikka on annettava kyseistä koodia varten kolme kirjain- tai numeromerkkiä, jotka on sovittu kansainvälisen standardointijärjestön (ISO) valtuuttaman laitoksen kanssa. Ensimmäinen merkki ilmoittaa maantieteellisen alueen, toinen alueeseen kuuluvan maan ja kolmas valmistajan. Jos valmistaja tuottaa alle 500 ajoneuvoa vuodessa, kolmannen merkin on aina oltava ”9”. Edellä tarkoitettujen viranomaisten on kyseisten valmistajien tunnistamiseksi annettava lisäksi kolmannen osan kolmas, neljäs ja viides merkki. 3.1.1.2 Toisessa osassa on oltava kuusi merkkiä (kirjaimia tai numeroita), joiden tarkoituksena on ilmoittaa ajoneuvon yleiset ominaisuudet. Jos valmistaja ei käytä yhtä tai useampaa näistä merkeistä, käyttämättömät merkkipaikat on täytettävä aakkos- tai numeromerkeillä valmistajan valinnan mukaan. 3.1.1.3 Kolmannessa osassa on oltava kahdeksan merkkiä, joista neljän viimeisen merkin on oltava numeromerkkejä, ja sen on yhdessä kahden ensimmäisen osan kanssa muodostettava kokonaisuus, jonka perusteella tietty ajoneuvo voidaan selvästi tunnistaa. Jokainen tyhjä merkkipaikka on täytettävä nollalla, jotta kahdeksan merkin vaatimus tulee täytetyksi. 3.1.2 Tunnusnumero on aina, kun se on mahdollista, oltava yksirivinen. Poikkeuksellisesti ja teknisten syiden niin vaatiessa tunnusnumero voi kuitenkin olla kaksirivinen. Mitään osaa ei tällöin kuitenkaan saa jakaa kahdelle riville. Jokaisen rivin alku ja loppu on merkittävä tunnuksella, joka ei ole arabialainen numero eikä roomalainen iso kirjain ja jota ei voi sekoittaa kumpaankaan. Tästä vaatimuksesta voidaan poiketa, jos kilpeen merkitty valmistajan tunnusnumero on yksirivinen. Tunnus voidaan sijoittaa lisäksi tunnusnumeron eri osien väliin, jos numero on yksirivinen (3.1.1 kohta). Merkkien välillä ei saa olla tyhjiä välejä. 76/114/ETY (mukautettu) 3.2 Valmistenumero on lisäksi: 3.2.1 merkittävä alustaan, runkoon tai vastaavaan rakenteeseen ajoneuvon oikealle puolelle; 3.2.2 sijoitettava selvästi näkyvään ja helposti luoksepäästävään paikkaan esimerkiksi takomalla tai meistämällä niin, ettei se häviä näkyvistä tai turmellu. 4. MERKIT 4.1 Edellä 2 ja 3 kohdassa vahvistettuihin merkintöihin on käytettävä latinalaisia kirjaimia ja arabialaisia numeroita. Edellä 2.1.1, 2.1.3 ja 3 kohdassa vahvistetuissa merkinnöissä käytettyjen latinalaisten kirjainten on oltava isoja kirjaimia. 4.2 Valmistenumeron merkinnöissä: 4.2.1 kirjainten I, O ja Q, ajatusviivojen, tähtien ja muiden erityisten merkkien kuin 3.1.2 kohdan toisessa alakohdassa tarkoitettujen tunnusten käyttö ei ole sallittua; 4.2.2 kirjainten ja numeroiden vähimmäiskorkeus on: 4.2.2.1 7 mm alustassa, rungossa tai vastaavassa rakenteessa olevien merkkien osalta; 4.2.2.2 4 mm valmistajan kilvessä olevien merkkien osalta. 78/507/ETY 1 artikla ja liite LISÄYS VALMISTAJAN KILVEN MALLI Jäljempänä olevat esimerkit eivät vaikuta valmistajan kilvissä ilmoitettaviin todellisiin tietoihin; ne ovat vain ohjeenomaisia. Esimerkki N:o 1 STELLA FABBRICA AUTOMOBILI e * 3 * 1485 3ISKLM3AC8B123954 1 500 kg 2 500 kg 1 – 730 kg 2 – 810 kg Esimerkki M1 -luokan ajoneuvosta. Edellä 2.2. kohdassa tarkoitettuja lisätietoja voidaan merkitä vahvistettujen tietojen alle tai sivuille (ks. pisteviivoilla merkityt suorakulmiot edellä olevassa mallissa). Esimerkki N:o 2 MAYER KRAFTFAHRZEUGWERK e * 1 * 501 3GTWO18009BS51312 22 000 kg 38 000 kg 1 – 7 000 kg 2 – 8 000 kg 3 – 8 000 kg Esimerkki N3 -luokan ajoneuvosta. Edellä 2.2. kohdassa tarkoitettuja lisätietoja voidaan merkitä vahvistettujen tietojen alle tai sivuille (Ks. pisteviivoilla merkityt suorakulmiot edellä olevassa mallissa). _____________ LIITE II A osa Kumottu direktiivi ja luettelo sen muutoksista (6 artiklassa tarkoitetut) Neuvoston direktiivi 76/114/ETY (EYVL L 24, 30.1.1976, s. 1) | Komission direktiivi 78/507/ETY (EYVL L 155, 13.6.1978, s. 31) | Vuoden 1979 liittymisasiakirjan liitteessä I oleva X.a.5 kohta (EUVL L 291, 19.11.1979, s. 109) | Vuoden 1985 liittymisasiakirjan liitteessä I oleva IX.A.12 kohta (EUVL L 302, 15.11.1985, s. 213) | Neuvoston direktiivi 87/354/ETY (EYVL L 192, 11.7.1987, s. 43) | Ainoastaan liitteessä oleva 6 kohta | Vuoden 1994 liittymisasiakirjan liitteessä I oleva XI.C.I.6 kohta (EYVL C 241, 29.8.1994, s. 205) | Vuoden 2003 liittymisasiakirjan liitteessä II oleva I.A.14 kohta (EUVL L 236, 23.9.2003, s. 57) | Neuvoston direktiivi 2006/96/EY (EUVL L 81, 20.12.2006, s. 81) | Ainoastaan 1 artiklassa ja liitteessä olevassa 13 kohdassa direktiiviin 76/114/ETY tehtyjen viittausten osalta | B osa Määräajat kansallisen lain säädännön osaksi saattamiselle ja soveltamiseksi (6 artiklassa tarkoitetut) Direktiivi | Määräaika kansallisen lainsäädännön osaksi saattamiselle | Soveltamispäivä | 76/114/ETY | 1 päivä tammikuuta 1977 | 1 päivä lokakuuta 1978 | 78/507/ETY | 1 päivä lokakuuta 1978(*) | – | 87/354/ETY | 31 päivä joulukuuta 1987 | – | (*) Direktiivin 78/507/ETY 2 artiklan mukaisesti: ”1. Jäsenvaltio ei saa 1 päivästä lokakuuta 1978 alkaen lakisääteisiin kilpiin ja merkintöihin, niiden sijaintiin ja kiinnitysmenetelmään liittyvistä syistä: - evätä ajoneuvotyypiltä EY-tyyppihyväksyntää tai kansallista tyyppihyväksyntää tai kieltäytyä antamasta direktiivin 70/156/ETY 10 artiklan 1 kohdan viimeisessä luetelmakohdassa tarkoitettua asiakirjaa taikka - kieltää tällaisten ajoneuvojen ensimmäistä kertaa liikkeelle laskemista, jos tämäntyyppisiin ajoneuvoihin tarkoitetut lakisääteiset kilvet ja merkinnät, niiden sijainti ja kiinnitys vastaavat direktiivin 76/114/ETY, sellaisena kuin se on muutettuna tällä direktiivillä, vaatimuksia. 2. Alkaen 1 päivästä lokakuuta 1981 jäsenvaltio, - ei saa enää antaa direktiivin 70/156/ETY 10 artiklan 1 kohdan viimeisessä luetelmakohdassa tarkoitettua asiakirjaa ajoneuvotyypille, jonka lakisääteiset kilvet ja merkinnät, niiden sijainti ja kiinnitys eivät vastaa direktiivin 76/114/ETY, sellaisena kuin se on muutettuna tällä direktiivillä, vaatimuksia; - saa evätä kansallisen tyyppihyväksynnän ajoneuvotyypiltä, jonka lakisääteiset kilvet ja merkinnät, niiden sijainti ja kiinnitys eivät vastaa direktiivin 76/114/ETY, sellaisena kuin se on muutettuna tällä direktiivillä, vaatimuksia. 3. Alkaen 1 päivästä lokakuuta 1981 jäsenvaltio saa kieltää sellaisten ajoneuvojen ensimmäistä kertaa liikkeelle laskemisen, joiden lakisääteiset kilvet ja merkinnät, niiden sijainti ja kiinnitys eivät ole direktiivin 76/114/ETY, sellaisena kuin se on muutettuna tällä direktiivillä, vaatimuksia.” _____________ LIITE III Vastaavuustaulukko Direktiivi 76/114/ETY | Tämä direktiivi | 1–4 artikla | 1–4 artikla | 5 artikla | – | – | 5 artikla | – | 6 artikla | – | 7 artikla | 6 artikla | 8 artikla | Liite | Liite I | Liitteessä oleva 1 ja 1.1 kohta | Liitteessä I oleva 1 kohta | Liitteessä oleva 2–4 kohta | Liitteessä I oleva 2–4 kohta | Lisäys | Lisäys | – | Liite II | – | Liite III | _____________ [1] KOM(87) 868 PV. [2] Katso päätelmien A osan liite 3. [3] Toteutettu Euroopan parlamentille ja neuvostolle annetun komission tiedonannon – Yhteisön säännöstön kodifiointi, KOM(2001) 645 lopullinen – mukaisesti. [4] Katso tämän ehdotuksen liitteessä II oleva A osa. [5] EUVL C […], […] s. […]. [6] EUVL C […], […] s. […]. [7] EYVL L 24, 30.1.1976, s. 1, direktiivi sellaisena kuin se on viimeksi muutettuna direktiivillä 2006/96/EY (EUVL L 363, 20.12.2006, s. 81). [8] Katso liitteessä II oleva A osa. [9] [EYVL L 42, 23.2.1970, s. 1, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2006/40/EY (EUVL L 161, 14.6.2006, s. 12).] [10] Jos ajoneuvolle ei ole annettu EY-tyyppihyväksyntää eikä sen vuoksi myöskään EY-tyyppihyväksyntänumeroa, jäsenvaltio voi vaatia kansallisen tyyppihyväksyntänumeron merkitsemistä. Jos kansallinen tyyppihyväksyntänumero vaaditaan merkittäväksi, valmistaja voi sijoittaa sen joko valmistajan kilvestä erilliseen kilpeen tai valmistajan kilpeen.